ટામેટાના પોષણક્ષમ ભાવના અભાવે છોટાઉદેપુરના જિલ્લાના ખેડૂતો મુશ્કેલીમાં મુકાયા છે. મહામહેનતે પકવેલો ટામેટાનો પાક ખેડૂતો ને રાતા પાણીએ રડાવી રહ્યો છે. ખેડૂતો તેમનો મહામૂલો ટામેટા નો પાક ખેતરમાં જ તેમજ રોડ પર ફેંકી રહ્યા છે. પાનવડ નજીકમા આવેલ સજવા ગામના ખેડૂતો દ્વારા ટામેટાનો પાક મોટા પ્રમાણમા કરવામાં આવ્યો હતો. હાલમાં ટામેટાનો મબલખ પાક તૈયાર થયો છે ત્યારે ટામેટાનો ભાવ તળીયે બેસી જતાં ખેતરોમાં કાળી મજુરી અને મોઘા બીયારણ તેમજ ખાતરનો ખર્ચ કર્યા બાદ પણ ખેડૂતોને ખર્ચનું વળતર પણ નહીં મળતાં ખેડુતોને ભારે આર્થીક ફટકો પડયો છે.